
Arfarnwch yn feirniadol sut mae damcaniaethau allweddol yn cyfrannu at reolaeth dosbarth effeithiol
Yn ystod yr aseiniad yma, byddaf yn arfarnu’n feirniadol ar sut mae damcaniaethau allweddol yn cyfrannu at reolaeth dosbarth effeithiol, trwy ystyried amrywiaeth o ddamcaniaethau ymddygiadol a ddatblygiadol sydd o fewn addysg gynradd. Yn ystod yr aseiniad, bwriadaf i ddangos dadansoddiad beirniadol o sgiliau rheoli dosbarth fel elfen allweddol o amgylchedd dysgu cadarnhaol a chynhwysol; byddaf yn dangos dealltwriaeth feirniadol o ddamcaniaethau seicolegol allweddol yn ymwneud â rheolaeth dosbarth effeithiol, yn ogystal â dangos ymwybyddiaeth feirniadol o ymddygiadau disgyblion a gwerthfawrogi rhai o’r heriau sy’n wynebu staff ysgol yn y cyd-destun cyfoes, gan awgrymu ymatebion priodol.
Mae amrywiaeth o ddiffiniadau ynglŷn â beth yw rheolaeth dosbarth; mae diffiniad o fewn adroddiad gan yr American Psychological Association yn diffinio rheolaeth dosbarth fel y broses ym mhle mae athrawon ac ysgolion yn creu a chynnal ymddygiad priodol am ddysgwyr yn lleoliadau dosbarth. Pwrpas gweithredu strategaethau rheolaeth dosbarth yw mireinio ymddygiad pro-cymdeithasol a chynyddu ymgysylltu academaidd dysgwyr (Kratochwill et al, 2015).
Mae ystod o nodweddion sy'n cyfrannu at reolaeth dosbarth effeithiol; yn ôl Prifysgol Utah State (2019), rhai o’r nodweddion o reolaeth dosbarth effeithiol yw:
· Disgyblaeth effeithiol
· Parodrwydd am y dosbarth
· Ysgogi’r dysgwyr
· Darparu amgylchedd dysgu sy’n ddiogel a chyffyrddus
· Adeiladu ar hunan-barch dysgwyr
· Bod yn greadigol ac yn llawn dychymyg mewn gwersi dyddiol.
Mae systemau rheolaeth dosbarth yn effeithiol oherwydd maent yn cynyddu llwyddiant dysgwyr gan greu amgylchedd dysgu trefnus sy’n gwella sgiliau a chymwyseddau dysgwyr, yn ogystal â’u ddatblygiad cymdeithasol ac emosiynol. Mae systemau rheolaeth dosbarth yn fwyaf effeithiol pan fyddant yn cadw at dair egwyddor sylfaenol (Brophy, 2006, tt.39-40
1) Pryd maent yn pwysleisio’r disgwyliadau am ddysgu ac ymddygiad dysgwyr
2) Pan hyrwyddir dysgu a chyfraniad gweithredol dysgwyr
3) Pan maent yn adnabod ymddygiadau pwysig am fyfyrwyr ar gyfer llwyddiant
Mae'r rhain yn cynnwys pa ymddygiadau sydd angen i gyrraedd y gôl o weithgareddau dysgu, pa oblygiadau mae gan weithgaredd dysgu penodol am rolau dysgwyr, a sut bydd yr athro/awes yn paratoi’r dysgwyr i ymgymryd y rolau.
Mae rheolaeth dosbarth da yn hanfodol am ddysgu ac addysgu llwyddiannus. Mae rheolaeth dysgu effeithiol yn sefydlu a chynnal amgylchedd trefnus yn y dosbarth, yn cynyddu dysgu academaidd ystyrlon wrth hwyluso twf cymdeithasol ac emosiynol, yn ogystal â gostwng ymddygiadau negyddol a chynyddu ymgysylltu academaidd dysgwyr (Kratochwill et al, 2015). Er mae rheolaeth dosbarth effeithiol yn cynhyrchu amrywiaeth o ganlyniadau cadarnhaol am ddysgwyr, yn ôl holiadur a gynhaliwyd gan yr American Psychological Association yn 2006, mae athrawon yn adrodd diffyg cymorth wrth weithredu strategaethau rheolaeth dosbarth. Mae amgylcheddau dosbarth anhrefnus yn fater mawr am athrawon a gall cyfrannu i lefelau straen uchel. Felly, mae’n hanfodol i ddefnyddio strategaethau rheolaeth dosbarth effeithiol ar lefel gyffredinol mewn model haenog, gan eu bod yn gweithredu fel dulliau atal ac ymyrryd sy’n hyrwyddo canlyniadau cadarnhaol i fyfyrwyr.
Rhoddir Llywodraeth Cymru diffiniad o reolaeth dosbarth effeithiol yn yr adroddiad Practical approaches to behaviour management in the classroom (2012). Dywed: 
Effective behaviour management is based on the teacher’s ability to successfully create a well-managed, structured classroom environment so that learning can occur. Teaching a number of children with different needs, behaviours and attention spans can be challenging. However, when a positive learning culture is created, the children will learn better because they will know what is expected of them (t.7).
Y ddamcaniaeth gyntaf cyfeiriaf at yw damcaniaeth ymddygiadol B. F. Skinner, sef cyflyru gweithredol. Mireiniwyd Skinner yn fawr yr offer arbrofol a oedd yn caniatáu astudio a chysyniadaeth dysgu weithredol. Buodd Skinner tynnu gwahaniaeth pwysig rhwng ymddygiad gweithredol, a oedd yn gweithredu ar yr amgylchedd i’w newid a chafwyd ei effeithio gan ysgogiadau a oedd yn ei ddilyn, ac ymddygiad ymatebol, ffurf o ddysgu a ddarganfuwyd yn gynharach (Wong, 2008). Mae dwy egwyddor sylfaenol i gyflyru gweithredol, sef atgyfnerthu cadarnhaol ac atgyfnerthu negyddol. Atgyfnerthu cadarnhaol yw’r term ar gyfer cryfhau ymddygiad penodol, trwy gynyddu’r tebygrwydd y bydd yn digwydd eto, trwy gyflwyno ysgogiad positif yn syth ar ôl i’r ymddygiad digwydd. Atgyfnerthu negyddol yw’r gwrthwyneb; hyn yw’r term ar gyfer cryfhau ymddygiad penodol, trwy gynyddu’r tebygrwydd y bydd yn digwydd eto, trwy gael gwared ag ysgogiad/au negyddol yn syth ar ôl i’r ymddygiad digwydd (Cengage, 2019, t.4).
Mae damcaniaeth Skinner yn seiliedig ar y syniad bod dysgu yn weithred o newid yn ymddygiad amlwg (overt). Mae newidiadau mewn ymddygiad yn ganlyniad i ymateb dysgwr ar ysgogiadau sy’n digwydd yn yr amgylchedd. Mae ymateb yn cynhyrchu canlyniad megis diffinio gair neu ddatrys her fathemategol. Pryd mae patrwm ymateb ysgogiad penodol yn cael ei atgyfnerthu, mae’r unigolyn wedi’i gyflyru i ymateb. Mae’r nodwedd wahanredol o gyflyru gweithredol wrth gymharu â ffurfiau blaenorol o ymddygiadaeth yw bod yr organeb gallu allyrru ymatebion yn hytrach na dim ond ysgogi ymateb oherwydd ysgogiad allanol (Culatta, 2018).
Mae atgyfnerthu yn elfen allweddol o fewn damcaniaeth Skinner. Mae atgyfnerthir yn unrhyw beth sy’n cryfhau’r ymateb dymunol. Gall hyn fod yn canmol ar lafar, gradd dda neu deimlad o gynyddiad yn gyflawniad neu foddhad. Mae’r damcaniaeth hefyd yn cynnwys atgyfnerthiadau negyddol; rhain yw unrhyw ysgogiad sy’n arwain at amlder cynyddol ymateb pan gaiff ei dynnu'n ôl. Buodd llawer o sylw ei roi ar amserlenni atgyfnerthu a’i heffeithiau ar sefydlu a chynnal ymddygiad (Culatta, 2018).
Enghraifft o atgyfnerthu cadarnhaol yn y dosbarth gall fod canmol dysgwr sydd wedi llwyddo gyda thasg buon nhw drafferthu gydag yn flaenorol. Gall yr atgyfnerthu fod ar lafar, trwy ddweud wrth y disgybl ei fod wedi gwneud yn dda, neu ei longyfarch nhw trwy ddweud “da iawn ti!” neu “ardderchog!”. Gall atgyfnerthu cadarnhaol ymestyn i wobr, megis clod, amser chwarae estynedig neu dystysgrif ar ddiwedd yr wythnos; mae hyn yn dibynnu ar y lefel o lwyddiant ac ar yr athro/awes a sut rydyn nhw am fynd at eu llwyddiant. Mae’r rhyddid ganddyn nhw i atgyfnerthu’n gadarnhaol ym mha bynnag ffordd rydant yn credu sy’n mynd i fuddio’r dysgwr mwyaf, a cheisio i'w cyflyru i ailadrodd ymddygiad o'r fath eto, boed hynny’n ymddygiad personol neu ymddygiad academaidd. 
Enghraifft o atgyfnerthu negyddol yn y dosbarth gall fod os mae dysgwr yn anghofio i wneud ei waith cartref, yr atgyfnerthu negyddol yn yr achos yma gall fod yn unrhyw beth o drafodaeth ble gall yr athro/awes dweud wrth y dysgwr ei fod “yn siomedig” neu ei fod “yn disgwyl gwell” neu gellir rhoi gradd wael oherwydd nid ydynt wedi cyflawni’r dasg. Y bwriad o ddefnyddio atgyfnerthu negyddol yn yr achos yma yw ceisio dod a’r math yna o ymddygiad i ben; os mae’r plentyn yn anhapus o ganlyniad i’r radd a derbyniwyd neu’r ffordd bu’r athro/awes lleisio ei farn am y mater gyda nhw, mae’r dysgwr yna’n fwy tebygol i beidio ag ailadrodd y fath yna o ymddygiad eto. 
O fewn y cwricwlwm yn benodol, weler cyflyru gweithredol yn bennaf yn y ffurf o atgyfnerthu cadarnhaol trwy’r defnydd o ganmol. Dywed Llywodraeth Cymru:
Praise is an effective way to encourage children to engage in the desired behaviour as it focuses on a child‘s effort rather than on what is actually accomplished. When educators give genuine praise that is specific, spontaneous, and well-deserved, it encourages continuous learning and decreases competition among children (2012, t.9).
Yn aml, Mae rhai athrawon dim ond yn negyddol gyda’i ddysgwyr, yn ôl Llywodraeth Cymru (2012, t.25). Mae plant yn hoffi gwybod pryd rydant yn gwneud yn dda a rydant yn gwerthfawrogi cael gwybod hynny. Wrth ystyried canmoliant yn y cyd-destun yma, weithiau mae’n fwy priodol i ganmol dysgwr mewn sefyllfa un-i-un, ac weithiau mae’n well mewn sefyllfa dosbarth-cyfan.
Er creder llawer o ymarferwyr bod cyflyru gweithredol yn ddull effeithiol o fewn y cyd-destun rheolaeth dosbarth, mae beirniadai ynglŷn â’r agweddau o atgyfnerthu, yn bennaf atgyfnerthu negyddol. Yn ôl Ayres (2017), mae’r dull yma yn effeithiol iawn ond, mae’n bwysig i ymarferwyr deall bod llawer o faterion gyda’r dull. Mae llawer o’r materion yn galed i olrhain tu allan i gyffiniau’r ystafell dosbarth. Os rydych yn cael llawer o heriau, mae’n bwysig i gadw yn feddwl bod cyflyru gweithredol, er mae’n hawdd, yn aml yn rhy syml i ddysgu cysyniadau cymhleth. Felly, os rydych yn ceisio i gyfathrebu cysyniad cymhleth neu rywbeth manwl i ddysgwyr, mae rhaid i’r ymarferydd bod yn barod i wynebu llawer o faterion.
Yr ail ddamcaniaeth ystyrir yw damcaniaeth Kounin. Datblygodd Kounin damcaniaeth sy’n ffocysu ar atal ymddygiad digroeso trwy weithredu rheoli gwersi effeithiol. Buodd Kounin darganfod bod steil addysgu yn effeithio ymddygiad dysgwyr yn uniongyrchol, a bydd athrawon sy’n drefnus, gyda gwersi wedi'u cynllunio'n dda, ac yn gyson yn ymwybodol o'r holl fyfyrwyr a digwyddiadau yn ei ddosbarth yn cael llwyddiant wrth atal ymddygiad digroeso ac oddi ar y dasg (Prifysgol Hull, 2016). Mae pedwar agwedd o fewn damcaniaeth Kounin, sef ‘withitness’, gorlapio, ffocws grŵp a rheoli symudiadau. Byddaf yn ffocysu ar yr agwedd o ‘with-it-ness’ yn ei ddamcaniaeth.
Mae sgiliau ‘withitness’ wedi cael ei bwysleisio fel offeryn dosbarth pwysig ar gyfer rheolaeth a chyfarwyddyd myfyrwyr. Mae ymarferwyr ‘withit’ yn datblygu’r gallu i wybod beth sy’n mynd ymlaen yn ei ddosbarth. Mae gwella ymwybyddiaeth yn y dosbarth gallu cyfrannu at leihau camymddwyn a gwella cyfarwyddyd (McDaniel et al, 2009). 
Wrth ystyried ‘withitness’ yng nghyd-destun sefyllfa dosbarth go iawn, mae’n bwysig bod ymarferwyr yn cadw at brif egwyddorion y damcaniaeth. Yn ôl Nuñez (2017), elfen hanfodol o ‘withitness’ yw monitro parhaus o’r dosbarth am arwyddion o ymddygiadau oddi ar dasg, aflonyddwch, diffyg dealltwriaeth a diflastod. Awgrymir Nuñez i gyfathrebu at ddysgwr sydd oddi ar dasg i wneud yn siŵr ei fod nhw’n gwybod rwyt yn ymwybodol o’i hymddygiad. Os mae’r ymddygiad yn fân a di-aflonyddgar, efallai ni fydd yr ymarferydd am alw sylw i’r dysgwr ac atal gweddill y dosbarth rhag dysgu. Yn lle, awgrymir Nuñez i roi arwydd i’r dysgwr eich bod yn ymwybodol o'r mater. Mae ymddygiad ac ymadroddion dysgwyr gallu dweud llawer wrth yr ymarferydd. Os mae pob dysgwr yn edrych ar goll, awgrymir Nuñez i stopio a gwirio am amgyffredion neu ofyn am gwestiynau. Dywed Nuñez (2017):
Being constantly engaging and proactive is tiring! There is no doubt about it - being a withit teacher is difficult. However, if you take the time to practice your withit abilities, you will be rewarded with a more manageable classroom and a better learning environment in which students can learn more effectively.
Mae hyn yn cefnogi’r effaith mae ‘withitness’ yn cael ar reolaeth dosbarth effeithiol.
Mae Llywodraeth Cymru yn cefnogi’r defnydd o withitness, a gweler hyn o fewn yr agwedd technegau di-eiriau o fewn y llawlyfr Practical Approaches to Behaviour Management in the Classroom (2010):
Teachers that show ‘withitness’ give the impression that they	are alert and	will notice when pupils misbehave. They are also able to name pupils in their class or sessions in the early meeting, especially where a reprimand is directed at that pupil.	Carrying through any consequences also contributes to an impression of being in control or ‘withit’. Other aspects of good organisation, such as being in the right place at the right time, with the required equipment, or anticipating changes in arrangements, such as sports practices, all help to convey the impression of efficiency and ‘withitness’ (Robertson, 1996 o fewn Llywodraeth Cymru, 2010, t.69)
Mae’r gefnogaeth yma o withitness yn strategaeth Llywodraeth Cymru yn dangos yr effaith cafwyd withitness fel strategaeth rheolaeth dosbarth ac o fewn technegau di-eiriau i reoli ymddygiad. Mae’r dechneg ganlynol gallu cael ei ddefnyddio i hyrwyddo rhyngweithio positif rhwng ymarferwyr a dysgwyr, ac felly’n creu awyrgylch positif am ddysgu ac addysgu effeithiol.
Y damcaniaeth olaf byddaf yn ystyried fel strategaeth rheolaeth dosbarth yw damcaniaeth Rudolph Dreikurs. Treuliodd Dreikurs llawer o’i fywyd fel ymgynghorydd mewn ysgolion cyhoeddus yn esbonio sut mae ei ddamcaniaethau gallu cael ei gyfieithu mewn i ymarfer am reolaeth dosbarth a disgyblaeth. Cafodd ysgrifau Dreikurs ei ddylanwadu gan y seicolegydd cymdeithasol Alfred Adler. Credodd Adler y cymhelliant canolog am bob bod dynol yw perthyn a chael eich derbyn gan eraill. Credodd Adler yn gyntaf oll mae bodau dynol yn fodau cymdeithasol. Felly, mae pob ymddygiad, gan gynnwys camymddwyn yn drefnus, yn bwrpasol ac wedi'i gyfeirio tuag at gyflawni cymeradwyaeth gymdeithasol (Gurcan a Tekin, 2019).
Credodd Dreikurs pryd mae’r angen am berthyn ddim yn cael ei gwrdd, mae dysgwyr yn rhagosod i fod yn chwilio am sylw, am bŵer, am ddial ac yn arddangos annigonolrwydd. Gall chwilio am sylw bod trwy’r ffurf o weiddi mas atebion, torri ar draws cyfarwyddiadau, neu dangos lan i’r dosbarth. Gall chwilio am bŵer bod yn y ffurf o sylwadau nad ydynt yn cydymffurfio neu wrthod yn ormodol i ddilyn cyfarwyddiadau. Mae’r agwedd o ddial gallu cael ei weld yn y ffurf o ddweud celwydd neu dwyllo, a gall annigonolrwydd cael ei weld yn tynnu'n ôl ac ymddygiad difflach. Mae’r ymddygiadau yma i gyd yn gyffredin i ddosbarthiadau modern, er mae Dreikurs yn honni pryd mae anghenion y dysgwyr yn cael ei gwrdd, bydd camymddwyn yn cael ei hatal (Prifysgol Hull, 2016).
Awgrymodd Dreikurs bod ymddygiad yn ganlyniad i bwrpas unigolyn; mae ymddygiad yn ganlyniad i ein dehongliadau rhagfarnllyd o’r byd. Nid ydym yn gweithredu yn ôl y realiti sydd o'n gwmpas, ond yn hytrach yn ôl ein hasesiad goddrychol ni ohono. Yn anffodus, pryd mae sefyllfaoedd yn agored i ddehongliadau personol, mae unigolion yn gwneud camgymeriadau na ellir eu hosgoi yng nghanfyddiad. Buodd Dreikurs credu pryd mae dysgwr yn dewis sut i ymddwyn, maent bron byth yn cael yr holl ffeithiau sydd eu hangen arnynt i wneud dewisiadau digonol; felly, mae ei ddewisiadau nhw’n oddrychol. Mae gan bob bod dynol yr angen i berthyn a chael ei dderbyn, a phryd mae dysgwr ddim yn llwyddiannus wrth gael ei dderbyn, mae patrwm o gamymddwyn yn dechrau. Mae pob camymddygiad yn ganlyniad i ragdybiaeth anghywir plentyn ynghylch sut i ddod o hyd i le ac ennill statws, creder Dreikurs (Gurcan a Tekin, 2019).
Yn wahanol i lawer o ddamcaniaethau, nid oedd Dreikurs yn credu yn y defnydd o gosbi, atgyfnerthu neu canmoliant. Yn lle, credodd bod canlyniadau naturiol a rhesymegol a’r broses o anogaeth oedd y technegau mwyaf defnyddiol wrth ystyried atal problemau disgyblaeth. Yn ôl Dreikurs, mae anogaeth yn fwy pwysig nag unrhyw agwedd arall o godi plant oherwydd mae plentyn sy’n camymddwyn yn blentyn digalon. Mae anogaeth yn cyfateb yn dda i nodau plant; mae anogaeth yn ffocysu ar ymdrech y dysgwyr, nid ar gyflawniad, felly rhoddir adborth cadarnhaol i blant sy’n ceisio caled ond efallai ni fyddent yn llwyddiannus (Gurcan a Tekin, 2019).
Mae’r defnydd o anogaeth yn lle canmoliant yn cael ei gefnogi gan lawer eraill o ddamcaniaethwyr a mudiadau addysg. Dywed yn adroddiad Encouragement Is More Effective Than Praise in Guiding Children's Behavior gan y mudiad eXtension (2015):
Children do need reinforcement, but encouragement is more successful than praise at building children’s self-esteem, motivation to work, and cooperation with others. The next time you think about saying, "You’re such a good boy!" change your statement to, "You shared your book. Thank you!" You will help children learn more and develop pride in their own accomplishments.
Wrth ystyried canmoliant fel offeryn i gynorthwyo rheolaeth dosbarth effeithiol, mae’n bwysig y bod yr amgylchedd dysgu mae’r strategaethau’n cael ei ddarparu o fewn yn cefnogi dysgwyr i ymestyn ei allu ar draws yr amrywiaeth o wersi a chynhalir yn y dosbarth a phob digwyddiad yn yr amgylchedd dosbarth. Caiff hyn ei gefnogi gan yr awdur Young; dywed:
Classroom environment is one of the most important factors affecting student learning. Simply put, students learn better when they view the learning environment as positive and supportive. A positive environment is one in which students feel a sense of belonging, trust others, and feel encouraged to tackle challenges, take risks, and ask questions. Such an environment provides relevant content, clear learning goals and feedback, opportunities to build social skills, and strategies to help students succeed (2014).
Wrth ddod at gasgliad, credaf fod y damcaniaethau rwyf wedi cyfeirio at yn cefnogi ymarferwyr i reoli ei ddosbarthiadau yn effeithiol, trwy’r defnydd o wahanol strategaethau megis atgyfnerthu cadarnhaol a negyddol, ‘withitness’ a thrwy ganmol dysgwyr. Credaf mai’r damcaniaethau uchod wedi dangos dadansoddiad beirniadol o sgiliau rheoli dosbarth fel elfen allweddol o amgylchedd dysgu cadarnhaol a chynhwysol, dealltwriaeth feirniadol o ddamcaniaethau seicolegol allweddol yn ymwneud â rheolaeth dosbarth effeithiol ac ymwybyddiaeth feirniadol o ymddygiadau disgyblion a gwerthfawrogi rhai o’r heriau sy’n wynebu staff ysgol yn y cyd-destun cyfoes.

